લાલ ટી-શર્ટ, બ્લુ જીન્સમાં સજ્જ દસેક વર્ષનો એક બાળક રિસોર્ટમાં મારી આગળની બેન્ચ પર બેસીને સ્વિમિંગ પૂલને નિહાળતો થોડા સમયથી બેઠો હતો. હું તેને જ જોયા કરતી હતી. એવું લાગતું હતું જાણે તે કોઈ વાત પર રિસાઈને બેઠો હોય. ત્યાંજ એક સ્ત્રી તેની પાસે આવી, બાળક સાથે ઈશારામાં કંઈક વાત કરવા લાગી. મને લાગ્યું, તે બાળકના મમ્મી હશે. પણ, તેમના હોઠ નહોતા ફફડતા, માત્ર હાથથી ઇશારાઓમાં વાત થતી હતી. મને ભારોભાર અચરજ થયું.